ચિત્તોડના રાજપૂત રાજા તેને ઘૂંટણીયે પડવા માટે મજબૂર કરી દે છે અને ખિલજી દગો કરીને રાજ્ય હડપવામાં સફળ થઈ જાય છે પરંતુ પોતાની સમજણ, કૂટનીતિ અને પ્રેઝન્સ ઑફ માઈન્ડ દ્વારા રાણી પદ્માવતી માથા ફરેલા ખિલજીની એક ઈચ્છાને પૂરી થવા દેતી નથી, આ જ વાત સંજય લીલા ભણસાલીએ પોતાની ફિલ્મ ‘પદ્માવત’માં મોટા પડદા પર દેખાડી છે. આંખોને ચકાચોંધ કરી દેનારી ભણસાલીની આ પીરિયડ ફિલ્મમાં એકથી એક શાનદાર પરફોર્મન્સિસ છે. સિનેમા હૉલની બહાર આવીને બે વાતો તમારા દિમાગને હચમચાવશે. એક તો ખિલજીના રૂપમાં રણવીર સિંહનો દમદાર અંદાજ અને બીજી કે, આખરે આ ફિલ્મનો આટલો બધો વિરોધ કેમ થઈ રહ્યો છે, જ્યારે ફિલ્મમાં એવું કંઈ જ દેખાડાયું નથી.